****

|  |
| --- |
|  |

**אתר "חץ שחור"**

* **תיאור האתר:** אתר הנצחת מורשת הצנחנים בתקופת פעולות התגמול, בין מלחמת העצמאות למבצע קדש, ובראשן מבצע "חץ שחור" (פעולת עזה) בסוף פברואר 1955. האנדרטה מעוצבת בצורת חץ הפונה למקום בו בוצעה הפעולה במבואות עזה, ובדרך עמודי זיכרון לפעולות התגמול הנוספות. התצפית מנציחה את "סופפו" - סעדיה אלקיים, מגדוד 890, שנהרג בפעולה. לצד האנדרטה יער אורנים וחניון עם שולחנות פיקניק.
* **אזור גיאוגרפי:** נגב מערבי.
* **מקום האתר:** מול קיבוץ מפלסים.
* **איך מגיעים:** ניסע בכביש מס' 232, מצומת שער הנגב (צומת גבים לשעבר) לכיוון סעד. כק"מ אחרי קיבוץ מפלסים, בעיקול הדרך, יש פנייה ימינה משולטת לכיוון האתרים: בית שביתת הנשק, אנדרטת "חץ שחור" ומצפור נביה מרעי.
* **חנייה:** חניון מוסדר בכניסה.
* **מרחק מהרכב:** 500 מטרים.
* **תקופה:** בין מלחמת העצמאות למבצע קדש.
* **האירוע:** פעולות התגמול.
* **מועד האירוע:** 1966-1948.
* **כוחות משתתפים:** יחידה 101, חטיבת הצנחנים.
* **תמונה 1:** אתר "חץ שחור".
* **הידעת 1:** פעולות התגמול הן פעולות שביצע צה"ל, את רובן ביצעה חטיבת הצנחנים, ושמטרתן הייתה להגיב לפעולות החבלה וההסתננות של ערבים מסוריה, מירדן וממצרים אל תוך שטחי ישראל. ההנהגה הישראלית ראתה לנכון להגיב לפעולות הערבים במדיניות של עונש והרתעה, והחל משנת 1951 בוצעו פעולות תגמול כלפי המסתננים הערבים. פעולות התגמול החלו כבר בשנת 1951, אך עד הקמת יחידה 101 בשנת 1953 האפקטיביות שלהן הייתה מוגבלת. עם הקמת היחידה הפכה מדיניות התגמול למדיניות רשמית שההנהגה אישרה ותמכה בה, הן מבחינה כלכלית והן מבחינת כוח אדם. פעולות התגמול נמשכו עד שנת 1966.
* **מפה:** מפת סימון שבילים 13.



|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  |  |  |  |  |  |  |  |

|  |  |  |  |  |  |  |  |
| --- | --- | --- | --- | --- | --- | --- | --- |
|  |  |  |  |  |  |  |  |
|  |  |  |  |  |  |  |  |

* **הידעת 2:** בינואר 1954 הוזמנו לוחמי ה-101 למסיבה אינטימית עם הרמטכ"ל החדש משה דיין. בתחילה הם האמינו שזוהי מסיבה תמימה, אך התברר שטעו. במהלך המסיבה, כשהלוחמים עסוקים בשירה ובריקודים, הודיע לפתע דיין על המיזוג עם חטיבת הצנחנים ועל כך שאריאל שרון יהיה המפקד של החטיבה הממוזגת. חלק מהלוחמים הגיבו בפרישה מהצבא, אחרים השתלבו כמפקדים או כלוחמים בחטיבת הצנחנים.
* **אתרי מור"ק באזור:** תצפית נביה מרעי, נירים הישנה, שחזור הקרב ביד מרדכי, אנדרטת הפלדה.

|  |
| --- |
|  |

* **מסלולים באזור:** שמורת זיקים, שמורת כרמיה, גן לאומי חבל הבשור, שמורת בארי, בתרונות רוחמה.
* **הרקע לפעולות:** מלחמת העצמאות בין ישראל למדינות ערב הגיעה לסיומה בשנת 1949, עם הסכמי שביתת הנשק, שבהם נקבעו גבולות הקו הירוק בין ישראל לשכנותיה, אך העוינות בין שני הצדדים נמשכה. ערבים שנעקרו מבתיהם בתקופת הלחימה פיתחו רצון לנקמה כלפי היהודים וכלפי מדינת ישראל. מדינות ערב ראו בהסכמי שביתת הנשק הפסקת אש זמנית, ומייד לאחר שנחתמו הסכמי שביתת הנשק נקטו בפעולות טרור והסתננות לתוך שטחי ישראל במטרה לפגוע באזרחים וברכוש. הכינוי שניתן למסתננים אלה הוא 'פדאיון' (פידא בערבית = הקרבה). לישראל היה בתקופה זו כ-1000 ק"מ גבול יבשתי שהיה פרוץ לגמרי, כשאפילו גדר לא מפרידה בין ישראל לאויבותיה, דבר שגרם לפעולות ההסתננות להיות פשוטות לביצוע ואיפשר למסתננים להיכנס ולצאת משטחי ישראל כאוות נפשם. בתחילה הסתפקו המסתננים בגניבת ציוד ובפעולות חבלה קטנות, ועם הזמן החלו גם לרצוח אזרחים ישראלים ולבצע פעולות חבלה רחבות היקף. פעולת המסתננים בין השנים 1953-1950 גבתה את חייהם של 281 אזרחים וחיילים ישראלים.
* **תוצאות פעולות התגמול:** השפעותיהן ותוצאותיהן של פעולות התגמול היו משמעותיות וניכרו בכל התחומים, בין השאר: גיבוש תורת הלחימה, חיזוק כוח ההרתעה של צה"ל וחיזוק הביטחון העצמי של צה"ל והאמונה ביכולתו לבצע פעולות מורכבות מעבר לקווי האויב.

****

מטרת פעולות התגמול הייתה יצירת הרתעה אצל הערבים, כך שיבינו כי דמם של הישראלים אינו הפקר ושכל פעולת הסתננות או פגיעה בישראלים תוביל לתגובה משמעותית. פעולת תגמול מוצלחת גרמה באופן מיידי לשיפור המוראל והגאווה הלאומית ובנוסף לחיזוק ההרתעה אצל הערבים. לעומת זאת, פעולות שצלחו פחות, בעיקר כאלו שבהן היו נפגעים רבים בצידנו, גרמו להתנגדות למדיניות התגמול ודרישה למלחמה או מבצע גדול, דרישה שאכן מומשה לבסוף ב'מבצע קדש'.

* **תמונה מס' 2:** לוחם יחידה 101, מאיר הר ציון, הפך לאגדה בחייו.